চ্যাম্পিয়ন্স লিগে আজ মাদ্রিদ ডার্বি, শেষ আটে যাবে কারা?

ওয়েব ডেস্ক: উয়েফা চ্যাম্পিয়ন্স লিগের (UEFA Champions League) কোয়ার্টার ফাইনালে উঠে গিয়েছে চারটি দল। বাকি কোন চারটি দল উঠবে তা জানা যাবে বুধবার রাতেই। চ্যাম্পিয়ন্স লিগের শেষ ষোলোর বাকি চারটি ম্যাচ আজই। আগের সপ্তাহের মতো এদিনই ফুটবল প্রেমীদের নজর থাকবে মাদ্রিদ ডার্বিতে। রিয়াধ এয়ার মেট্রোপলিটানো স্টেডিয়ামে অ্যাতলেটিকো মাদ্রিদের (Atletico Madrid) মুখোমুখি রিয়াল মাদ্রিদ (Real Madrid)।

সান্তিয়াগো বার্নাবেউতে (Santiago Bernabeu) প্রথম পর্বে ২-১ জিতেছে রিয়াল। তাদের হয়ে গোল করেছিলেন রদ্রিগো এবং ব্রাহিম দিয়াজ। অ্যাতলেটিকোর হয়ে গোল করেন হুলিয়ান আলভারেজ। তিনটি গোলই হয়েছিল বিশ্বমানের। বুধবার রাতে ঘরের মাঠে রিয়ালকে বিনা যুদ্ধে ছেড়ে দেবে না অ্যাতলেটিকো। দিয়েগো সিমিয়নের ছেলেরা ঘরের মাঠে সবসময়েই ভয়ঙ্কর।

আরও পড়ুন: ইয়ামালের বিস্ময় গোল, লিভারপুলকে ছিটকে দিল পিএসজি

এদিনের প্রথম খেলায় মুখোমুখি লিল এবং বরুসিয়া ডর্টমুন্ড। প্রথম লেগে ১-১ ড্র হয়েছে কাজেই এদিনের ম্যাচও হবে হাড্ডাহাড্ডি। ঘরের মাঠে ক্লাব ব্রুজের বিরুদ্ধে খেলবে অ্যাস্টন ভিলা। প্রথম লেগে ব্রুজের মাঠে ৩-১ জেতায় শেষ আটে যাওয়ার বিষয়ে লন্ডনের ক্লাবই ফেভারিট। লন্ডনের আর এক ক্লাব আর্সেনালের শেষ আটে যাওয়া নিয়ে কোনও সম্ভব নেই। কারণ প্রথম লেগে পিএসভিকে তাদের মাঠে ৭-১ হারিয়ে এসেছে মিকেলা আর্তেতার দল।

তবে মঙ্গলবার উয়েফা চ্যাম্পিয়ন্স লিগে চমকে দিয়েছে প্যারিস সাঁ জারমাঁ। টুর্নামেন্টের অন্যতম ফেভারিট লিভারপুলকে ছিটকে দিল তারা, তাও আবার লিভারপুলের দুর্গ অ্যানফিল্ডে হারিয়ে। যোগ্য দল হিসেবেই চ্যাম্পিয়ন্স লিগের কোয়ার্টার ফাইনালে উঠল লুইস এনরিকের পিএসজি। এদিন শেষ আটে পৌঁছনো বাকি তিন দল হল বার্সেলোনা, বায়ার্ন মিউনিখ এবং ইন্টার মিলান।